
Tulemuste kinnitamine laenulepingu sõlmimiseks 
1. ASJAOLUD JA MENETLUSE KÄIK 
Narva Linnavalitsus võttis 10.06.2019.a vastu korralduse nr 401-k, mille alusel Narva Linnavalitsuse Rahandusamet korraldas läbirääkimisi krediidiasutustega Narva linna 2019.aasta eelarves laenude arvelt planeeritud tegevuste finantseerimiseks laenuvahendite kaasamiseks.
Juhindudes Narva Linnavalitsuse 10.06.2019.a korraldusest nr 401-k Narva Linnavalitsuse Rahandusamet saatis krediidiasutustele 11.06.2019 kirjaga nr 1-13/2284 hinnapäringu koos tingimustega. Hinnapäringus nimetatud hinnapakkumuste esitamise tähtajaks, e. 17.07.2019.а, laekus 2 pakkumust.
17.07.2019.a toimunud pakkumuste hindamisel Narva Linnavalitsuse Rahandusameti konkursikomisjon tunnistas edukaks AS SEB Pank (registrikood: 10004252) poolt esitatud pakkumuse. 
Lähtudes ülalmainitud asjaoludest otsustas konkursikomisjon teha Narva Linnavalitsusele ettepaneku tunnistada edukaks AS SEB Pank (registrikood: 10004252) poolt esitatud pakkumus. 

Juhindudes eespool nimetatust ning Narva Linnavalitsuse 10.06.2019.a  korralduse nr 401-k punktis 3.3. sätestatust, esitab Narva Linnavalitsuse Rahandusamet menetluse tulemused Narva Linnavalitsusele võitja kinnitamiseks.

2. ÕIGUSLIKUD ALUSED 
Kohaliku omavalitsuse korralduse seaduse § 30 lõike 1 punkti 3 kohaselt linnavalitsus lahendab ja korraldab kohaliku elu küsimusi, mis ei kuulu volikogu pädevusse. 

Vastavalt Narva Linnavalitsuse 10.06.2019.a korralduse nr 401-k „Riigihanke „Laenulepingu sõlmimine“ avatud e-hankemenetluste tulemuste kinnitamine ja läbirääkimiste korraldamine laenulepingu sõlmimiseks“ punktile 3.3. esitab Narva Linnavalitsuse Rahandusamet menetluse tulemused Narva Linnavalitsusele kinnitamiseks.
3. OTSUS

3.1. Kinnitada Narva Linnavalitsuse Rahandusameti konkursikomisjoni menetluse tulemused laenulepingu sõlmimiseks, tunnistades edukaks AS SEB Pank (registrikood: 10004252)  poolt esitatud pakkumus.
4. RAKENDUSSÄTTED 

4.1. Narva Linnavalitsuse Rahandusametil teha korraldus asjaosalistele teatavaks.

4.2. Korraldus jõustub seadusega sätestatud korras.

